A Hadtudomány Ifjú tudósa ünnepélyes eredményhirdetése

Rangos eseményhez, a Czetz János honvédtábornokról megemlékező emlékkonferenciához kapcsolódva rendezte meg a MHTT Elnöksége „A Hadtudomány Ifjú tudósa” című pályázat eredményhirdetését. 2016. decemberében döntött a Magyar Hadtudományi Társaság Elnöksége arról, hogy „ A hadtudomány ifjú tudósa” címen a honvédelem és a hadtudomány népszerűsítésére pályázatot hirdet 11-12. osztályos középiskolásoknak. A pályázattal kapcsolatos szervezői feladatokat Siposné Prof. dr. Kecskeméthy Klára ezredes, az MHTT pályázatokért felelős elnökhelyettese menedzselte. A pályázati felhívást hat kiválasztott intézménynek küldtük meg:

1. Kratochvil Károly Honvéd Középiskola és Kollégium – Debrecen;
2. Wigner Jenő Műszaki, Informatikai Középiskola és Kollégium – Eger;
3. Hódmezővásárhelyi Integrált Szakképző Központ, Szakiskola, és Szakközépiskola Gregus Máté Tagintézmény – Hódmezővásárhely;
4. Árpád Szakképző Iskola és Kollégium – Székesfehérvár;
5. Szombathelyi Műszaki Szakképzési Centrum Puskás Tivadar Fém- és Villamosipari Szakképzési Iskola és Kollégium;
6. Premontrei Rendi Szent Norbert Gimnázium – Szombathely.

Olyan városok oktatási intézményeire esett a választásunk, amelyek régi katonavárosok és helyőrségek, ahol a Magyar Honvédség alakulatai szerves részét képezik a települések mindennapi életének, és a hagyományok őrzése kiemelten fontos célkitűzés. A pályázatra négy középiskolából összesen nyolc pályamunka érkezett be. A pályázatokat szakértő Dr. Négyesi Lajos alezredes úr értékelte. A dolgozatokról általában elmondható, hogy mindegyik alapos, sok kutatáson alapuló alkotás. A szerzők szinte mindegyike hangsúlyozta a példaképek jelentőségét, többen is érveltek a középiskolai katonai nevelés fontossága mellett. Az első helyezett pályamű például a "Katonai alapismeretek" tantárgy diákjainak felmérése a tananyag elfogadottságáról. Nagyon hasznos gondolatok, tudományos alapossággal történő felmérés, javaslat a továbbfejlesztésre. A honvédelmi nevelés egy aktuális kérdését vizsgálja, hasznos megállapításokat hoz. Összegzésül elmondható, hogy sok-sok munka, a témában való elmélyülés és kutatás jellemezte a leadott dolgozatokat, amelyhez ezúton is gratulálunk az alkotóknak és a felkészítő tanároknak egyaránt!

**Fotó:** C17, C18, C23

Az eredményhirdetésre sajnos nem tudott minden diák eljönni – zajlanak az érettségi vizsgák – de a többség örömmel és büszkén vette át az okleveleket, könyvcsomagokat és a tárgyjutalmakat, amelyeket Tömböl László ny. vezérezredest, az MHTT elnöke, Dr. Isaszegi János ny. mk. vezérőrnagy, a Zrínyi Kiadó mb. vezetője és Szabó Zoltán István alezredes, a HM Társadalmi Kapcsolatok és Kommunikációs Főosztály kiemelt főtisztje adtak át.

Zárásként a díjazottak bemutatták pályázatukat a konferencia résztvevőinek.

**Fotó:** C19, C20, C21, C22

Az eredmények:

**A Hadtudomány Ifjú Tudósa pályázat I. helyezettje** a Wigner Jenő Műszaki, Informatikai Középiskola és Kollégium, Eger (Kuris Gergely, Maráczi Máté, Molnár Krisztina) lett.

A pályamunka címe: A katonai alapismeretek oktatása, ahogy én látom

Felkészítő tanár: Tóth György

**A Hadtudomány Ifjú Tudósa pályázat II. helyezettje** Pocsai Péter 11.a, Kratochvil Károly Honvéd Középiskola és Kollégium, Debrecen.

A pályamunka címe: Történelmi hagyományok szerepe és fontossága a XXI. században

Felkészítő tanár: Szarka Levente

**A Hadtudomány Ifjú Tudósa pályázat III. helyezettje** Rosta Edina11. d, Premontrei Rendi Szent Norbert Gimnázium, Szombathely.

A pályamunka címe: A hadviselés etikája

Felkészítő tanár: Kiss Márton

**A Hadtudomány Ifjú Tudósa pályázat különdíjasa** Nagy Gábor 11/Av, Szombathelyi Műszaki Szakképzési Centrum Puskás Tivadar Fém-és Villamosipari Szakgimnáziuma, Szakközépiskolája és Kollégiuma

A pályamunka címe: Történelmi hagyományok szerepe és fontossága a XXI. században

Én is jártam Isonzónál

Felkészítő tanár: Bodó Judit

Könyvjutalomban részesült Szabó Valentin, a Kratochvil Károly Honvéd Középiskola és Kollégium 11. A. osztály tanulója, Horváth Zsolt, a Premontrei Rendi Szent Norbert Gimnázium tanulója , Csordás Barnabás, a Szombathelyi Műszaki Szakképzési Centrum Puskás Tivadar Fém-és Villamosipari Szakgimnáziuma, Szakközépiskolája és Kollégiuma diákja és Agg Ákos, a Szombathelyi Műszaki Szakképzési Centrum Puskás Tivadar Fém-és Villamosipari Szakgimnáziuma, Szakközépiskolája és Kollégiuma diákja.